Čierne dni

Čierne dni je prvý štúdiový album handlovského rapera Supu. Na albume sa objavilo 12 skladieb a jedna dvojskladba, na ktorých sa objavili okrem Supu aj hostia ako Vec, Vladimir 518, Adiss, Slipo, Refew, Ben Cristovao, kolega zo skupiny Delik alebo menej známy spevák Andreas Imrich. O hudobné produkcie sa postarali Jozef Engerer, Vec, DJ Wich, Rara Avis, M-Phazes, Amak, Andreas Imrich, Grimaso, Creame a Jazzy.

Vznik albumu 
O Supovom sólo albume sa začalo vážne hovoriť začiatkom roku 2014 na sociálnych sieťach alebo koncertoch. Ihneď sa album dostal medzi najočakávanejšie počiny roku 2014, keďže po 10 rokoch kariéry Supa ešte nemal sólo album okrem malého EP s Benem, ktoré nebolo ani oficiálne vydané. Prvú pieseň, ktorú mohli fanúšikovia počuť bola "Planéta". Tá znela na koncertoch ešte pred oznámením albumu. V lete na festivale Hip-Hop žije v Bratislave oficiálne Supa ohlásil svoj sólo album a predstavil pieseň "Krekáč" presne tak, ako to spravil rok predtým Delik. Neskôr Supa prostredníctvom Facebooku volal fanúšikov do prievidzskej kaviarne Top Cafe na natáčanie One Take videa na unplugged verziu skladby "Labuť", ktorá sa 7. novembra stala prvou oficiálne vydanou skladbou z albumu "Biele noci, Čierne dni", ktorý sa ešte stihol premenovať a zostal len ako "Čierne dni". Album vyšiel približne rok po albume Sloboda od kolegu Delika, takže si pravdepodobne interpreti vydávanie albumov v poradí Delik, Supa, Skupina naplánovali už dávno, keďže na rok 2015 už oznámili ďalšie skupinové CD.

Zoznam skladieb

Single a videoklipy 
V novembri 2014 vyšlo prvé unplugged video na pieseň na akustickú verziu piesne "Labuť", ktoré sa natáčalo v Prievidzi v kaviarni Top Caffe. Prvý oficiálny vizuál dostala skladba "Spit mode", ktorá bola odpremierovaná taktiež v Prievidzi na oficiálnom krste albumu v klube 333. O kameru a strih sa postarali chalani z Peo Production, ako to bolo napríklad pri Delikovom "outre". Videoklip sa natáčal v bratislavskom ateliéri Bavlna. Supa si do pozadia prizval svojich priateľov ako aj niektorých hudobníkov, ako napríklad Tono S a DJ Metys z labelu Gramo Rokkaz, Vec, Cigo z H16 a ďalší. Druhý videoklip vyšiel 15. marca na prvú skladbu "Čierne dni". Tentoraz sa výroba viac financovala a taktiež aj promovala. Supa si na výrobu videoklipu zavolal "Mystika produkt", ktorí pracovali na videoklipoch pre mená ako Boy Wonder, Zverina alebo na dokumente pre Kontrafakt. Klip sa pravdepodobne opäť natáčal v bratislavskom ateliéri "Cvernovka". Supa v rozhovoroch oznámil, že sa bude pracovať na ďalších videoklipoch.

Ocenenia a nominácie

Radio_Head Awards

Výroba albumu 
 Vladimír "Supa" Dupkala – rap
 Michal "Delik" Pastorok – rap
 Slipo - rap
 Refew - rap
 Adiss - rap, spev
 Vladimír "Vladimír 518" Brož - rap
 Ben Cristovao – spev
 Jozef Engerer – hudobná produkcia
 Jazzy – hudobná produkcia, mix a master
 Tomáš "DJ Wich" Pechlák – hudobná produkcia
 Grimaso – hudobná produkcia
 Amak – hudobná produkcia
 M-Phazes - hudobná produkcia
 Creame - hudobná produkcia
 Braňo "Vec" Kováč - hudobná produkcia, wordcuts, rap
 René Lacko - gitara, basa, ústna harmonika, hudobná produkcia
 Andreas Imrich - hudobná produkcia, spev
 Martin Valihora - bicie
 Daniel Galba - hudobná produkcia, gitara, synth
 Lukáš Sova - bassa
 Tom Hasbach - gitara, synth
 Michal Marhoul - bicie

Referencie 

Hudobné albumy z 2014
Albumy skupiny Moja Reč